cyanic-selkie/wikianc huggingface dataset:
Friedrich Franz Xaver (Hohenzollern-Hechingeni prints)
Osalus Prantsuse revolutsioonisõdades
Hohenzollern oli suutnud aga pääseda ning osales Mantova kolmandal päästeoperatsioonil, mida juhatas Joseph Alvinczy. Hohenzollern juhatas Alvinczy armee avangardi, millega osales teises Bassano lahingus. Järgnenud Caldiero lahingus ründas Napoleon Hohenzollerni kahe diviisiga, mille tõttu tema vastas oli kaks korda suurem Prantsuse vägi. Siiski suutis Hohenzollern nad tagasi lüüa ning lahing lõppes Napoleonile kaotusega. Aprillis 1797 autasustati teda Maria Theresia militaarordeni rüütliristiga.
Teise koalitsiooni sõja ajal teenis Hohenzollern taas Itaalias. Ta juhatas Legnano lahingus brigaadi. Magnano lahingus juhatas ta korra ka tervet diviisi. Peale lahingut osales ta veel Milano tsitadelli piiramisel, mis alistus 24. mail. 12. juunil sai ta Prantsuse kindral MacDonaldi käest Modena all lüüa. Hiljem osales ta veel Trebbia ja Novi lahingus ja ülendati feldmarssal-leitnandiks.
9. ja 10. aprillil 1800 võitis Hohenzollern Prantsuse kindral Soulti vastavalt La Bochetta ja Sasselo lahingutes. Ta osales veel Peter Karl Ott von Batorkezi juhatuse all Genova piiramisel. 13. mail võttis Hohenzollerni Soulti Monte Creto all vangi. 4.–14. juunini oli ta linna komandant, mil linn taas prantslaste kätte langes. Talvel võitles ta Mincio jõe ääres. 1801. aastal sai ta chevau-léger-ratsarügemendi N. 2 inhaberiks.
Osalus Napoleoni sõdades ning hilisem elu
Kolmanda koalitsiooni sõja ajal 1805. aastal oli ta diviisiülem Franz von Wernecki korpuses, mis kuulus ertshertsog Ferdinandi armeesse. Ulmi sõjakäigu ajal piirati armee ümber ning kannatas suuri kaotusi. Werneck proovis oma korpusega põgeneda, kuid marssal Murat asus neid jälitama. Hohenzollern proovis teda 16. oktoobril Langenau ja 17. oktoobril Herbrechtingeni juures peatada. See aga ei õnnestunud, kuna Murat jõudis austerlastele järele ning piiras nad järgmine päev ümber. Werneck alistus, kuid Hohenzollern pääses osa väega põgenema. 5. detsembril osales ta Steckeni lahingus, kus saavutati võit baierlaste üle. 1806. aastal edutati ta vürstiks.
Viienda koalitsiooni sõja ajal 1809. aastal määrati ta Lõuna-Saksamaal juhatama II korpust. 19. aprillil osales ta Teugen-Hauseni lahingus, kus ta kolmel korral võttis kätte lahigulipu, et enda sõdureid rünnakule juhtida. 22. aprillil osales ta Eckmühli lahingus. Lühikest aega oli II korpus Johann Kollowrati juhatuse all, peale mida sai Hohenzollern selle tagasi ning osales üksusega 22.–23 mail Asperni-Esslingi lahingus. Lahingus käis ta taas eesliini sõdureid Prantsuse ratsarünnaku ajal innustamas.
5.–6. juuli osales Hohenzollern Wagrami lahingus paiknes tema korpus austerlaste vasakul tiival, kus ta kaitses Baumersdorfi. Ta suutis hiljem oma korpusega korrapäraselt taganeda. 10. juulil oli tema korpus esimene, mis Znaimis lahinguväljale jõudis. 3. augustil ülendati ta ratsaväekindraliks.
1813. aasta kevadel määrati Hohenzollern Grazi uusi üksusi värbama. Kaks aastat hiljem juhatas ta prints Schwarzenbergi armees taas II koprust. 1825 sai ta sõjanõukogu presidendiks ning 1830. aasta 18. septembril ülendati ta feldmarssaliks. Ta läks peale seda erru ning suri 6. aprillil 1844 Viinis.
Hinnang
Hohenzollern oli oma 40. aastase sõjaväekarjääril jooksul olnud väga edukas kindral, kes kaotas vaid väga väikese hulga lahinguid (suurem osa olid ka sellised, milles Hohenzollern oli mingi teise väejuhi all ning tema enda üksus võitles edukalt). Ta oli tuntud väga vapra kindralina, kes juhatas oma mehi tihti eesrindel. Ta paistab välja ka sellega, et juhtis vägesid lausa kolmes Napoleoni kaotatud lahingus (teine Bassano, Caldiero, Asperni-Esslingi). Teda peeti ka eksperdiks väiksemahuliste lahingute juhtimises, kuna osaks hästi maastikku ära kasutada. Lisaks oli ta väga kogenud ratsaväe juhataja ning mõistis eelpostide tähtsust.
Downtown Brooklyn
pisi|304px|Brooklyni siluett nähtuna [[2023. aastal FDR Drive'ilt Lower Manhattanil]] Downtown Brooklyn on Midtown Manhattani ja Lower Manhattani järel suuruselt kolmas keskselt toimiv ärikeskus suurlinnas New Yorgis. Brooklyni linnaosast ühendavad kõrghoonestatud Manhattaniga seda magistraal Flatbush Avenue üle silla Manhattan Bridge ning magistraal Brooklyn Bridge Boulevard üle silla Brooklyn Bridge.
Eritasandiliste ristmikega, sealt maha- ja pealesõitudega lõikuvate 19. sajandi teisel poolel ja 20. sajandi alguses ehitatud rippsildade alt kulgeb üldjoones edela-kirde suunal 57-kilomeetrit pikk abikiirtee Interstate 278 (I-278). See ühendab Hudsoni jõe suudme mandrialasid Elizabethi linnas New Jersey osariigis ja Bronxi linnaosas New Yorgi osariigis. Sealne kiirtee läbib esmalt Staten Islandi, seejärel alles kaugele Atlandi ookeanisse ulatuvat Long Islandi, ületades The Narrowsi kitsuse kohal Verrazzano-Narrows Bridge'i.
Kõrghoonestatud ärikeskuse kvartalites asuvad nii äri-, kaubandus- kui ka elamispinnad. Teatumad hooned on Brooklyn Municipal Building ja Brooklyn Borough Hall.
Naabrus
Downtown Brooklynit piiritleb põhjas suudmelaht East River, mida ääristab heade vaadetega Brooklyn Bridge Park (vt Main Street Park ja John Street Park). Sealt algavad sadamaalad, millest edasi saab loendada naabruskondasid:
Zile
Zile on linn Türgis Tokati provintsis, Zile ringkonna keskus.
Downtown Brooklyn
Uusaeg
17. sajandi alguspooleni asustasid piirkonda põlisameeriklased, kelleks olid rahvalt Lëni-Lënape'id. Wallabout Bay lähedal asuv ala kandis kohalikku nime Rinnegokonk. Hollandi Lääne-India Kompanii asutamise järel hakkasid 1620. aastatel saabuma hollandlastest kolonistid Euroopast, et osutada hispaanlastele vastukaalu ja suunata niisamuti kaubanduslikku tegevust Põhja-Ameerikast. Nad laevatasid üha enam kohalikes vetes ning saavutasid suudmeala ja seda ümbritsevate maade üle kontrolli, rajades sinna koloonia, mida kutsusid Uus-Madalmaadeks.
Manhattani saare lõunatippu rajasid nad fordi, mille ümber arendati faktooriana kohalike maade halduskeskust Uus-Amsterdami. Põlisameeriklased loovutasid kauplemiste käigus lähimad vastasasuvad kaldapealsed 1,36 km² ulatuses 12-mehelise nõukogu liikmele ja sealhulgas Pavonia esindajale Joris Jansen Rapeljele, kes rajas abikaasaga sinna oma talupidamise. Tema väimees Hans Hansen Bergen omandas suure maa-ala omakorda sealse kõrvale. Hollandipäraselt oldi kaldapealseid maa-alasid kutsutud Breuckelen-iks, samanimelise asula järgi emamaal Hollandi Vabariigis. Etümoloogiliselt tähendas nimetus turbasse kaevatud ojasängi.
1683. aastal eraldati West Ridingi kolmandikust Kingsi maakond. See hõlmas kuute algupärast hollandi kogukonda (Breuckeleni, Boswijcki, Midwouti, Niew Amersfoorti, Nieuw Utrechti ja Gravesanti), kuid selle piirid kehtivad tänase päevani. Provintsi algse kaheteistkümne maakonna hulka kuulus ka Queensi maakond. Brooklandiks nimetatud kihelkonna põlluharimistesse sunniti ebatavaliselt palju orje, kuigi tegu oli kümnetele tuhandetele aafriklastele teenindavamat, vägivallatumat ja eluealisemat laadi idarannikuga. Ameerika revolutsiooni ajal lõid kolmteist kolooniat ennast George Washingtoni juhtimisel lahku emamaast Suurbritannia kuningriigist. Iseseisvussõja käigus peeti 27. augustil 1776. aastal Long Islandi lahing, mille verisemad sündmuspaigad asusid põllumajanduse kogukondi ümbritsenud väljadel Brooklynis.
pisi|Brooklynist avanenud vaadet New Yorgile kujutav [[akvatintatehnikas graafikateos raamatust “Bref om de Förenta Staterna” (1824)]] 1814. aastani oli maa-ala tänastes Brooklyn Downtowni ja Brooklyn Heightsi piirkondades möödunud sõjategevuse tõttu üsna hõredalt asustatud. Robert Fulton käivitas aurulaevadega edasi-tagasi praamiliikluse, mis hoogustas tärkavat huvi odavamatele maatükkidele. Kolm aastat hiljem külaks liidetud piirkonnast kujunes esmane eeslinn immigrantide jõul pikki Manhattani saart üha laienevale New Yorgile. 1834. aastal liideti kohalikud pendelrändega töölismagalad eraldi linnaks City of Brooklyn. Veerandsada aastat hiljem oli üle sajatuhande elanikuga linn koduks paljudele abolitsionistidele. Hulganisti kirikuid pakkusid puuvillavööndist pagevatele mustanahalistele pelgupaika teekonnal Kanada Ühendatud Provintsi, samas kui vastaskaldal oli orjuse suhtes ükskõiksed enamus njuujorklasi.
pisi|Värvigraafika, mis kujutab vaadet tollasele linnale City of Brooklyn (1879) 19. sajandil põhjustas New Yorgi sadama järjepidev laienemine merelaevanduse levimist Brooklynisse. East Riveri ja Buttermilk Channeli kaldapealsed ehitati samuti täis dokke, ladusid ja tehaseid. Ameerika Ühendriikide mereväele rajati lähedusse laevatehas, kus ehitati sajandi vältel nii puidust kui terasest laevasid. Tootmine tõhustus nii Brooklyni rippsilla kui Manhattani rippsilla valmides, uut joonestikplaneeringuga laienevat tänavavõrku aitasid ärikeskuses teenindada Brooklyni silla elektritrammid. Naabersaarele kestis sõit paar kilomeetrit, jõudes New Yorgi raekojast üle tee ehk Park Row ääres asunud samanimelisse terminali, mis lammutati 1944. aastal moderniseerimise käigus just nagu hiljem kõrval asunud New York World Buildingki.
Uusim aeg
pisi|Vaade enne [[sõdadevaheline periood|sõdadevahelise perioodi lõppu ehitatud kõrghoonetele naabruskonna piiril Brooklyn Heightsiga]] 20. sajandil rajati külmasõjaaegse kiireneva autostumise tõttu ärikeskusest läbi laiad magistraalid ja kiirtee. 1980. aastate keskel esitati kontseptsioon, mille järgi kujunes piirkonnast kolmas põhiline kõrghoonestatud ärikeskus New Yorgis. Lower Manhattanile asub see igati lähemal, kui Midtown Manhattan, suurepärase asukohana kõrgtehnoloogilistele tööstustele ja turunõudlust täitvatele elamutele. Ümbertsoneerimist teostades loodetakse tulevikus asustustihedust veelgi suurendada. LIRRi üks lõpp-peatusi Atlantic Terminal asub ärikeskuse kagunurga ja Barclays Centeri vahel, mõlemast paarisaja meetri kaugusel puiestee Flatbush Avenue ääres osana kaubanduskeskusest Atlantic Terminal Mall.
Ardagger
Ardagger on vald (Marktgemeinde) Austrias Alam-Austria liidumaal Amstetteni ringkonnas.
Ardagger asub Alam-Austria edelaosas, Doonau Mostvierteli küngaste vahel.
thumb|none|Ardagger Markti kihelkonnakirik
Clarki maakond (Kentucky)
Clarki maakond (Clark County) on maakond Ameerika Ühendriikides Kentucky osariigis.
Maakonna halduskeskus on Winchester.
Ajalugu
Maakond moodustati 1792. aastal.
Rahvastik
Elanike arv oli 2010. aasta rahvaloenduse järgi 35 613.
Arvestuslik rahvaarvu muutus (1. juuli seisuga) :
Kristi
2018. aasta 1. jaanuari seisuga oli Eestis eesnimi Kristi 3248 naisel. Kristi oli populaarsuselt 35. naisenimi. Kristi oli keskmiselt 35 aasta vanune (mediaanvanus oli 36). Kõige populaarsem oli eesnimi Kristel vanuserühmas 35–39, kus neid oli 10 000 elaniku kohta 73,63.
Kenzō Yokoyama
Kenzō Yokoyama (jaapani keeles 横山 謙三 Yokoyama Kenzō; sündinud 21. jaanuaril 1943 Saitamas) on Jaapani endine jalgpallur, väravavaht.
Koondisekarjäär
Jaapani jalgpallikoondises mängis ta aastatel 1964–1974 49 mängu.
1968. aastal võitis ta suveolümpiamängude jalgpalliturniiril pronksmedali.
Eesti (ajaleht, 1917)
Eesti oli aastatel 1917–1918 Peterburis ilmunud eesti nädalaleht. Ajalehe toimetusse kuulusid Juhan Kartau, K. Luts ja Ants Piip.
Ante Ćorić
Ta alustas jalgpalluri teekonda 2002. aastal Horvaatia klubis Hrvatski Dragovoljac. Aastatel 2009–2013 kuulus ta Austria klubi Salzburgi Red Bulli noorteakadeemiasse. Seejärel naasis ta Horvaatiasse, liitudes Zagrebi Dinamoga. Horvaatia kõrgliigas debüteeris ta 2014. aasta aprillis ja lõi esimese värava sama aasta 10. mail mängus Istra vastu. 18. septembril 2014 lõi ta UEFA Euroopa Liiga alagrupiturniiril värava Rumeenia klubi Giurgiu Astra vastu. 17 aasta ja 157 päeva vanuselt sai Ćorić kõige nooremaks väravalööjaks Euroopa Liigas. Zagrebi Dinamoga tuli ta neli korda Horvaatia meistriks.
2018. aasta mais siirdus ta kuue miljoni euro eest Itaalia kõrgliiga klubisse Roma, kellega sõlmis viieaastase lepingu. Romas ta hooajal 2018–19 läbimurret ei saavutanud. Hooajal 2019–2020 oli ta laenul Hispaania esiliiga klubis Almería, hooajal 2020–21 Hollandi kõrgliiga klubis VVV-Venlo ja Sloveenia kõrgliiga klubis Ljubljana Olimpija. 2021. aasta augustis läks ta üheks hooajaks laenule Zürichi.
2015. aastal valiti Ćorić Horvaatia jalgpalli aasta lootuseks.
Sljudjanka
Sljudjanka on linn Venemaal Irkutski oblastis. Asub Irkutskist 131 km kaugusel.
Sljudjanka on asutatud 1899. aastal. Linnaõigused sai 1936. aastal. Suur raudteesõlm.
Purde tänav (täpsustus)
Purde tänav on tänava nimi mitmes Eesti asulas ja külas:
Kiryas Joel
Kiryas Joel (jidiš קרית יואל) on küla (village) USAs New Yorgi osariigis Orange'i maakonnas, mille halduspiirid ühtivad Palm Tree vallaga ja neil on sama omavalitsus.
2020. aasta rahvaloenduse järgi oli elanike arv 32 954, võrreldes 2010. aastaga (20 175) 63.3-protsendine suurenemine. 2021. aastaks hinnati elanike arv olevat suurenenud 36 229le.
Kiryas Joeli on nimetatud Satmari rebbe, rabi Joel Teitelbaumi (1887-1979) järgi, kes oli pärit Szatmarist Ungaris (täna Satu Mare Rumeenias) ja teise maailmasõja järel taastas Satmari hassiididünastia. 1947. aastal kolisid Teitelbaum ja tema järgijad New Yorki Williamsburgi Brooklynis, kuni 1970. aastatel otsustas ta üha kasvava kogukonnaga kolida Monroesse Orange'i maakonnas, mis oli tema arvates rohkem eemal välismaailma kahjulikest mõjudest ja ebamoraalsusest, kuid samas lähedal suurlinna kaubanduskeskusele. Esimene maaost Kiryas Joelis toimus 1970. aastate algul, 1974. aasta suvel elas seal juba 14 hassiidipere. Kui Teitelbaum 1979. aastal suri, oli ta esimene, kes maeti Kiryas Joeli kalmistule. Tema matustel osales väidetavalt ligi 100 000 leinajat.
On arvatud, et kõik külanõukogu ja koolinõukogu valimiste kandidaadid peavad esmalt saama küla pearabi Aaron Teitelbaumi (Joel Teitelbaumi vennapojapoeg) heakskiidu.
2010. aastate keskel kasvasid Kiryas Joeli hassiidikogukonna ja Monroe valla vahelised vastuolud, kuna Kiryas Joel kasvas plahvatuslikult hassiitide suurte perede tõttu ja vajas rohkem maad. Konflikt lahendati rahumeelselt kokkuleppega, mille kohaselt Kiryas Joel eraldus Monroe vallast ja moodustas uue, omaette Palm Tree valla. Eraldumine jõustus 1. jaanuaril 2019. Palm Tree nimi tuleneb jällegi rabi Teitelbaumilt - teitel tähendab jidišis datlipalmi ja baum puud.
Kiryas Joel on suurima ungari päritolu elanike osakaaluga asula USAs (19%). Enamiku Kiryas Joeli elanike emakeeleks on jidiš, mis on koduseks keeleks 91.5% elanikest. 2000. aasta rahvaloenduse tulemusel rääkis 46% elanikest inglise keelt kas mitte väga hästi (not well) või üldse mitte (not at all).
Kiryas Joelis järgitakse rangeid juuditavasid, tervitussilt palub külastajatel riietuda konservatiivselt ning järgida soolist eraldatust avalikes kohtades.
Statistikaameti andmeil elas Kiryas Joelis allpool vaesuspiiri 61.7% peredest ja 62.2% elanikest, kaasa arvatud 63.9% alla 18-aastastest ja 50.5% üle 65-aastastest, mis on USA kõrgeim näitaja. Üle 40% saavad riiklikku toiduabi (food stamps). Samas märkis 2011. aasta New York Timesi artikkel, et vaatamata Kiryas Joeli statistiliselt kõrgetele vaesusnäitajatele, ei ole seal üldse aguleid ega kodutuid, keegi ei ole räpaselt riides ega ei pea nälgima, ning kuritegevus on praktiliselt olematu.
Hassiidi tavade kohaselt naised Kiryas Joelis ei tarvita rasestumisvastaseid vahendeid, abielluvad noorelt, ning abiellumise järel jäävad Kiryas Joeli ja loovad suuri peresid, lisaks ka peale teise lapse sündi enam kodust väljaspool ei tööta, mistõttu on enamus Kiryas Joeli peredest vaid ühe leivateenijaga, kuid paljude lastega. Sellest tulenevate vaesusnäitajate tõttu kvalifitseeruvadki paljud Kiryas Joeli elanikud sotsiaalhoolekande abirahadele, tavaliselt on ühes Kiryas Joeli majapidamises kuus inimest, aga ka 8-10-lapselised pered pole haruldased. Enamus Kiryas Joeli lastest käivad juudi erakoolides (ješivades).
Émile Meyerson
Émile Meyerson (ka Emil Mejerson; 12. veebruar 1859 Lublin, Poola – 4. detsember 1933 Pariis) oli Poola juudi päritolu Prantsuse keemik ja teadusfilosoof, kes tegeles peamiselt epistemoloogia ja teaduslooga.
Elu
1870. aastast õppis Meyerson keemiat Robert Bunseni ja Hermann Koppi juures Heidelbergis, seejärel Berliinis Carl Liebermanni käe all. 22-aastaselt siirdus ta jätkama keemiaharidust Collège de France'is Paul Schützenbergeri laboris.
Lühikest aega töötas Meyerson riidevärvivabriku direktorina, kuid loobus siis keemiast ja asus õppima filosoofiat.
Pariisis töötas ta 1888. aastast toimetajana Prantsuse uudisteagentuuris Agence Havas. 1898. aastast tegutses ta juutide Palestiinasse rändamist toetanud organisatsioonis Jewish Colonization Associationis ja 1900–1923 oli selle Pariisi haru direktor.
1898–1903 juhatas Émile Meyerson Rothschildide kolooniaid Palestiinas ja uuris Venemaa juutide olukorda. Selle kõrvalt keskendus ta teadusfilosoofiale ja filosoofilisele loogikale.
Esimese maailmasõja järel võttis Meyerson Prantsuse kodakondsuse. Ta pidas kirjavahetust paljude toonaste suurkujudega, kelle seas olid Albert Einstein, Lucien Lévy-Bruhl, Léon Brunschvicg, André Lalande ja Paul Langevin. Meyerson suri 74-aastaselt infarkti.
Filosoofia
Thomas Kuhni sõnul mõjutasid Meyersoni teosed tema ideede arengut, mis kajastusid Kuhni põhiteoses "Teadusrevolutsioonide struktuur". Ta on avaldanud mõju ka Gaston Bachelardi ja Ignace Meyersoni filosoofiale.
Isiklikku
Émile Meyerson oli poola poetessi Malwina Meyersoni poeg ning poetessi ja tõlkija Franciszka Arnsztajnowa vend.
Gǎlǎb Donev
Gǎlǎb Spasov Donev (bulgaaria keeles Гълъб Спасов Донев; sündinud 28. veebruaril 1967 Sofias) on Bulgaaria poliitik.
Gǎlǎb Donev lõpetas venekeelse Sofia 35. keskkooli. Magistrikraadi rahanduse alal omandas ta Sofias Riikliku ja Maailma Majanduse Ülikoolis ja magistrikraadi õigusteaduse alal Ruse Ülikoolis. Alates 2001. aastast töötas ta Bulgaaria Töö ja Sotsiaalpoliitika Ministeeriumis. 2001–2007 oli ta Töötingimuste ja Kriisihalduse Direktoraadi juhataja. 2007–2009 oli ta Tööinspektsiooni tegevdirektor. 2014–2016 oli ta Bulgaaria töö ja sotsiaalpoliitika aseminister. Ta oli Bulgaaria töö ja sotsiaalpoliitika minister 2017. aasta 27. jaanuarist kuni 4. maini ja teist korda 2021. aasta 21. maist kuni 13. detsembrini. 2021. aasta maist kuni detsembrini oli ta ka Bulgaaria asepeaminister. Alates 22. jaanuarist 2022 oli ta sotsiaalpoliitika ja tervise sekretär.
Alates 2. augustist 2022 kuni 6. juunini 2023 oli Gǎlǎb Donev Bulgaaria peaminister.
Ilja Mussin
Ilja Mussin (vene Илья Александрович Мусин; 6. jaanuar 1904 (vkj. 24. detsember 1903) Kostroma – 6. juuni 1999 Peterburi) oli Vene dirigent, pedagoog ja dirigeerimisteoreetik.
Alates 1932. aastast oli Mussin dirigeerimise õppejõud Leningradi konservatooriumis. Tema üle 60-aastase dirigeerimispedagoogi karjääri jooksul õppisid tema klassis näiteks Valeri Gergijev, Vassili Sinaiski, Rudolf Barshai jt.
Mussini juures on haridust saanud ka mitmed Eesti dirigendid, näiteks Jüri Alperten ja Anu Tali.
Rieviņas
Küla asub valla idaosas. Seal asuvad mälestusmärgid Teises maailmasõjas hukkunud Mihhail Kovaljovile ja tema kaasvõitlejatele.
Rieviņas jääb Gauja rahvusparki.
Aastal 2007 oli külas ligikaudu 20 elanikku. Aastail 2009–2021 kuulus küla Kocēni piirkonda.
Nesselwängle
Nesselwängle on vald (Gemeinde) Austrias Tirooli liidumaal Reutte ringkonnas. Vald asub 1136 m kõrgusel merepinnast. Valla pindala on 23,02 km², 1. jaanuaril 2016 elas seal 456 inimest.
Hartberg-Fürstenfeldi ringkond
Hartberg-Fürstenfeld on ringkond Austrias Steiermargi liidumaal. See moodustati 1. jaanuaril 2013 Hartbergi ja Fürstenfeldi ringkonna ühendamise teel.
Nesselwängle
pisi|tühi|Nesselwängle
Hartberg-Fürstenfeldi ringkond
Ringkond koosneb järgmistest valdadest:
Vanaprastha
Vanaprastha (sanskriti वनप्रस्थ) on hinduismi caturāśrama süsteemis kaks korda sündinud (dvija) mees, kes läbib kolmandat elustaadiumi (āśrama), olles perekonnaelu maha jätnud ning pühendunud religioossele tegevusele, näiteks palverändurina või erakuna. Ta ütleb lahti materiaalsetest hüvedest ja perekonnasidemetest ja taotleb sügavat vaimset elu. Omand piirdub eluks hädavajalikuga.
Vanaprastha staadium järgneb brahmacarya ja gṛhastha staadiumile ning eelneb saṃnyāsa staadiumile.
"Manusmṛti" järgi on inimese eluiga 100 aastat ja staadiumid on võrdse kestusega, nii et vanaprastha staadium vastab 50–74-aastasele inimesele. Praktikas võidakse vanaprastha staadiumit alustada viiekümnendates ja lõpetada seitsmekümnendates eluaastates.
Eha Suija
Eha Suija (aastani 1973 Eha Abel; sündinud 24. augustil 1944 Võrumaal) on endine eesti suusataja ja sõudja.
Vadžgirys
left|thumb|Vadžgiryse kirik Vadžgirys on alev Leedus Jurbarkase rajoonis Šimkaičiai vallas. Alev asub Bebirva jõe kaldal.
Eha Suija
Lõpetas 1962. aastal Friedrich Reinhold Kreutzwaldi nimelise Võru 1. Keskkooli ja 1967. aastal Eesti Põllumajanduse Akadeemia veterinaariateaduskonna.
Vadžgirys
Alevis on põhikool ja raamatukogu. Vaatamisväärsuseks on aastal 1924 püstitatud katoliku kirik.
Eha Suija
Alates 1995. aastast tegutsenud eraettevõtjana majutusteenuse alal.
Vadžgirys
Aastal 1595 mainiti sealset mõisa. Aastal 1676 ehitati selle juurde kabel. Aastal 1790 ehitati kabeli asemele kirik, praegune kirik valmis aastal 1924. Alev aastast 1972.
Eha Suija
Suusatamine
Kuulunud Kalevisse. Alustas suusatreeninguid 1960 Võru spordikoolis Aino Paali õpilasena ja jätkas Eesti Põllumajanduse Akadeemias Tõnu Luige juhendamisel.
Isiklikku
Ta on suusatreener Herbert Abeli vennatütar, Andrus Suija abikaasa ja Silja Suija ema.
Clay maakond (Kentucky)
Clay maakond (Clay County) on maakond Ameerika Ühendriikides Kentucky osariigis.
Maakonna halduskeskus on Manchester.
Ajalugu
Maakond moodustati 1807. aastal.
Rahvastik
Elanike arv oli 2010. aasta rahvaloenduse järgi 21 730.
Arvestuslik rahvaarvu muutus (1. juuli seisuga) :
Hartbergi ringkond
Hartbergi ringkond on endine ringkond Austrias Steiermargi liidumaal. Hartbergi ringkond ühendati 1. jaanuaril 2013 Fürstenfeldi ringkonnaga, moodustati Hartberg-Fürstenfeldi ringkond.
Kirovi rajoon (Kaluga oblast)
Kirovi rajoon (vene keeles Кировский район) on 2. järgu haldusüksus (munitsipaalrajoon) Venemaal Kaluga oblasti lääneosas. Rajooni keskus on Kirovi linn.
Aschbach-Markt
Aschbach-Markt on vald (Marktgemeinde) Austrias Alam-Austria liidumaal Amstetteni ringkonnas.
Kirovi rajoon (Kaluga oblast)
Rajoon piirneb põhjas Barjatino rajooniga, kirdes Suhhinitši rajooniga, idas Dzeržinski rajooniga, lõunas Ljudinovo rajooniga, läänes Kuibõševski rajooniga ja loodes Spass-Demenski rajooniga.
Aschbach-Markt
Aschbach-Markt asub Mostviertelis, u. 10 km Amstettenist. Urli jõgi voolab läbi valla.
Kirovi rajoon (Kaluga oblast)
Rajooni pindala on 1000,4 km². Elanike arv oli 2020. aastal 39 798, 2012. aastal 41 875, 2009. aastal 43 320 ja 2002. aastal 46 011.
Aschbach-Markt
thumb|upright|left|Aschbach-Markti kihelkonnakirik
Kirovi rajoon (Kaluga oblast)
Kirovi rajoonis on 82 asulat, mis kuuluvad ühe linnaasunduse (Kirovi linna) ja kaheteistkümne külaasunduse koosseisu.
Rajooni tähtsamad jõed on Nerutš, Užat ja Bolva.
Ragnar Granit
Ragnar Arthur Granit (30. oktoober 1900 – 12. märts 1991) oli Soome-Rootsi füsioloog.
1967. aastal sai ta koos Haldan Hartlinei ja George Waldiga Nobeli meditsiiniauhinna silma füsioloogiliste ja keemiliste protsesside uurimise eest.
Karjäär
1928. aastal sai Granit Helsingi Ülikooli füsioloogia osakonna assistendiks ning 1929. aastal dotsendiks. 1937. aastal sai Granit füsioloogia professoriks. 1940. aastal tegi Harvardi Ülikool talle tööpakkumise ning ta oli seda juba vastu võtmas, kui Karolinska Instituut tegi talle samuti pakkumise. Granit otsustas minna Karolinskasse. 1941. aastal sai Granit Rootsi kodanikuks.
Aastatel 1946–1967 oli Granit Karolinska Instituudi neurofüsioloogia professor.
Surm
Granit suri 12. märtsil 1991 Stockholmis. Granit ja ta abikaasa on maetud Turu saarestikus asuva Korpo saare kalmistule.
Nikre talu kalmistu
Nikre talu kalmistu on kalmistu Kullamaa kihelkonnas Läänemaal, tänapäevase haldusjaotuse järgi Maidla külas Märjamaa vallas Rapla maakonnas.
Kalmistu rajati Nikre talu maadele, selle omanik oli perekond Einberg (eestistatuna Eenpere). Kalmistu rajas taluomanik Aleksander Eenpere (kuni 1938 Einberg) arvatavasti 1920. aastal, kui suri tema abikaasa Eudoxia Einberg.
Kalmistu pindala on 0,03 ha, sellele on teadaolevalt maetud 6 lahkunut.
Birminghami lennujaam
pisi|Birminghami lennujaam Birminghami lennujaam (IATA: BHX, ICAO: EGBB), endise nimega Birminghami rahvusvaheline lennujaam, on rahvusvaheline lennujaam 10,2 kilomeetri kaugusel Birminghami kesklinnast.
Küünlapäev
Küünlapäev (ka: küünlamaarjapäev, Lääne-Eestis ka: pudrupäev) on 2. veebruaril ja kirikukalendris on see neitsi Maarja puhastamise püha.
Birminghami lennujaam
2017. aastal läbis lennujaama 12,9 miljonit reisijat, mis muutis lennujaama Suurbritannias suuruselt seitsmendaks.
Küünlapäev
Eesti rahvakalendri järgi on küünlapäev üks tuntumaid talvepoolituspühasid. Sel päeval oli tavaks öelda, et murtakse talve selgroog, talve süda lüüakse lõhki. Läänemaal ja Saaremaal tähistas see päev jõulude lõppu (mujal Eesti alal lõppesid jõulud juba kolmekuningapäeval).
Birminghami lennujaam
Lennujaam on Flybe kodulennujaam.
Krõmske (Luhanski oblast)
Krõmske on küla Ukrainas Luhanski oblastis Novoaidari rajoonis, umbes 50 km kaugusel Luhanskist loodes.
Krõmske asutati 1725. aastal.
Siverskõi Donetsi paremkaldal asuva asula kõrgus merepinnast on 58 meetrit.
Potsdami Ülikool
Potsdami Ülikool (saksa keeles Universität Potsdam) on Potsdamis 1991. aastal asutatud ülikool.
Krõmske (Luhanski oblast)
2001. aasta rahvaloenduse andmeil elas Krõmskes 1662 inimest, kellest 87,48% emakeeleks oli vene keel, 12,52% emakeeleks ukraina keel, asustustihedus inimest ruutkilomeetri kohta.
Potsdami Ülikool
2020/2021. õppeaastal õppis seal 22 006 üliõpilast.
Krõmske (Luhanski oblast)
2014. aasta kevadel alanud Donbassi sõja ajal on asula lähistel toimunud mitmeid relvastatud kokkupõrkeid valitsusvägede ja valitsusvastaste relvajõudude üksuste vahel.
Aksel Kallas
Aksel Kallas (7. august 1910 Tartu – 19. juuli 1975 Tartu) oli näitleja, lavastaja ja teatritegelane, alates 1951. aastast Eesti NSV Teatriühingu liige.
Elukäik
Ta oli pärit vabrikutöölise perekonnast. Õppis Tartu õhtugümnaasiumis, mille lõpetas 1929. aastal.
Töötas 1940–1948 Tartus Vanemuises näitleja ja dekoratsiooniala juhatajana. 1948–1966 oli Vanemuise lavastusala juhataja. Hiljem töötas Tartu maakonna haridusosakonnas.
Tegi kaastööd ajalehe Edasi huumorinurgale "Herilane".
Lavastusi
Eduard Vilde nimelises Tartu Rahvateatris:
Eizō Yuguchi
Eizō Yuguchi (jaapani keeles 湯口 栄蔵 Yuguchi Eizō; 4. juulil 1945 Ōsakas – 2. veebruaril 2003) oli Jaapani jalgpallur, poolkaitsja.
Koondisekarjäär
1968. aastal võitis ta suveolümpiamängude jalgpalliturniiril pronksmedali.
Duo Datz
Duo Datz (אורנה ומשה דץ) on Iisraeli ansambel.
1992. aasta Eurovisiooni lauluvõistlusel esindas ta Iisraeli lauluga "Kan".
Spordiregister
Spordiregister on Eesti infosüsteemi andmebaas (register), kuhu on koondatud info Eesti spordiorganisatsioonide (sh spordikoolide), -objektide ja treenerite kohta. Riiklik register loodi 2011. Registri vastutav töötleja on Kultuuriministeerium ja volitatud töötleja Spordikoolituse ja -Teabe Sihtasutus.
Register koosneb neljast alamandmekogust: spordiorganisatsioonide, spordikoolide, spordiobjektide ja treenerite alamandmekogu.
2015. aasta lõpu seisuga oli Eestis 3007 spordiorganisatsiooni, sh 361 spordikooli.
Nœux-lès-Auxi
pisi|Nœux-lès-Auxi vallamaja
Nœux-lès-Auxi on vald Põhja-Prantsusmaal Pas-de-Calais' departemangus.
Nœux-lès-Auxi asub 50 km Arrasist läänes, teede D17 ja D117 ristumiskoha ümbruses.
pisi|tühi|
Addis Abeba Bole rahvusvaheline lennujaam
pisi|Addis Ababa Bole rahvusvahelise lennujaama terminal Addis Ababa Bole rahvusvaheline lennujaam (IATA: ADD, ICAO: HAAB) on rahvusvaheline lennujaam Etioopia pealinnas Addis Abebas. Lennujaam asub umbes kuus kilomeetrit Addis Abeba kesklinnast. Lennujaam on Ethiopian Airlinesi kodulennujaam.
Fürstenfeldi ringkond
Fürstenfeldi ringkond on endine ringkond Austrias Steiermargi liidumaal. Fürstenfeldi ringkond liideti 1. jaanuaril 2013 Hartbergi ringkonnaga, moodustati Hartberg-Fürstenfeldi ringkond.
Henno-Jüri Tigane
Henno-Jüri Tigane (1. veebruar 1942 – 12. jaanuar 2012) oli eesti restauraator.
Elukäik
Henno Tigane sündis kunsti- ja kirjandusinimeste peres. Pärast Tallinna Reaalkooli lõpetamist 1962. aastal asus tööle Eesti Kunstimuuseumi kassapidajana, hiljem laborandina. Muuseumi restauraatori Eerik Põllu abilisena restaureeris ta algul maale, siis keskendus polükroomsele puidule, mille konserveerimis- ja ennistustöödes oli muuseumi seni abistanud skulptor Paul Horma. Tigase metoodilist põhjalikkust selles töös hindas aastail 1975–1986 muuseumi restaureerimisosakonda juhtinud Endel Valk-Falk.
Polükroomse puidu restaureerimise osakonna juhatajana lahkus Henno Tigane 1986. aastal. muuseumist ning asus neis ülesannetes tööle Endel Valk-Falgu käivitatud ENSV Riiklikus Restaureerimiskeskuses, mis peatselt nimetati ennistuskojaks Kanut. Viimased kümmekond aastat töötas Tigane Kanutis infotehnoloogia spetsialistina.
Isiklikku
Tema ema Valentine Tigane oli kunstiajaloolane ning töötas aastail 1944–1983 Eesti Kunstnike Liidus referendina, tema tädid Aino Tigane ja Leida Tigane olid kirjanikud.
Vestmannaeyjar
thumb|[[Heimaey saar]] Vestmannaeyjar on saarestik Islandi lõunarannikul 10 km Islandi saarest lõunas. See koosneb umbes 40 väikesest laavasaarest.
Saarte kogupindala on 16 või 17 km².
Suurim saar on Heimaey, mis on ühtlasi saarestiku ainuke asutatud saar, kus elab 4089 inimest (2009).
Aastatel 1963–1967 tekkis vulkaanipurske tagajärjel saarestiku pindalalt teine ja kõige lõunapoolsem saar Surtsey.
Kogu püsiasustus on Heimaey saarel Vestmannaeyjari linnas. Praegune Vestmannaeyjari linnapea on Elliði Vignisson.
Jänese-kilpsamblik
Jänese-kilpsamblik  (Peltigera lepidophora) on samblikuliik.
Vestmannaeyjar
Saarestik moodustab Vestmannaeyjabæri valla.
Jänese-kilpsamblik
Samblik kasvab ka Eestis.
Vestmannaeyjar
Vestmannaeyjaril on kalatööstus.
Kate
Kate on midagi kattev asi, materjal, pealiskiht või konstruktsioon:
Prien am Chiemsee
Prien am Chiemsee on vald ja alev (Marktgemeinde) Saksamaal Baieri liidumaal Ülem-Baieri ringkonnas Rosenheimi kreisis. See asub Chiemsee järve läänekaldal Rosenheimist 16 km kaugusel idas.
Litsents
Litsents (Ladina keeles licentia ) intellektuaalse omandi valdkonnas tähendab kasutusõigust, mille autor, autoriõigusega kaasnevate õiguste omaja või tööstusomandi eseme omanik annab litsentsisaajale oma intellektuaalse omandi kasutamiseks.
Litsentsi liigid on lihtlitsents, ainulitsents ja all-litsents. Lihtlitsentsi korral on litsentsiandja õigustatud litsentsi objektiks olevat intellektuaalset omandit nii ise edasi kasutama kui ka andma selle kasutamiseks loa kolmandatele isikutele. Ainulitsentsi korral saab litsentsi objektiks olevat intellektuaalset omandit kasutada aga ainult litsentsisaaja, litsentsiandja ise ega mis tahes kolmandad isikud seda kasutada ei tohi. All-litsents tähendab litsentsisaaja õigust anda litsentsi objektiks oleva intellektuaalse omandi kasutamise õigus kolmandatele isikutele. All-litsentse tohib anda üksnes litsentsiandja nõusolekul.
Litsentsitasu
Litsentsitasu on tasu, mida litsentsisaaja maksab litsentsiandjale litsentsilepingu alusel saadud kasutusõiguse eest teostada litsentsiandja intellektuaalsest varast tulenevaid õigusi. Litsentsitasu võib olla kindlaks määratud erinevatel alustel, näiteks kindla rahasummana või protsendina intellektuaalse omandi kasutamisest saadavast tulust või litsentsisaaja müügikäibest.
Tsiboorium (arhitektuur)
pisi|Tsiboorium Maria Assunta kirikus [[Itaalias]] Tsiboorium on baldahhiinitaoline ehitis altari kohal, mis koosneb neljast või enamast sambast ja neile toetuvast katusest. Eesti kirikuarhitektuuris ei ole kasutatud.
Clintoni maakond (Kentucky)
Clintoni maakond (Clinton County) on maakond Ameerika Ühendriikides Kentucky osariigis.
Maakonna halduskeskus on Albany. See sai nime DeWitt Clintoni, New Yorgi osariigi kuberneri järgi.
Ajalugu
Maakond moodustati 1835. aastal.
Rahvastik
Elanike arv oli 2010. aasta rahvaloenduse järgi 10 272.
Arvestuslik rahvaarvu muutus (1. juuli seisuga) :
Amy Sedaris
Amy Louise Sedaris (sündinud 29. märtsil 1961) on Ameerika Ühendriikide näitleja.
Dorin Recean
Ta on lõpetanud 1996. aastal Moldova Majandushariduse Akadeemia (rumeenia keeles Academia de Studii Economice a Moldovei) ja 2000. aastal Wyomingis asuva Newport International University magistrikraadiga.
29. jaanuarist 2010 kuni 24. juulini 2012 oli ta Moldova infotehnoloogia ja side aseminister, tema ülesandeks oli biomeetriliste passide kasutuselevõtt Moldova ja Euroopa Liidu vahelise viisarežiimi liberaliseerimiseks. 24. juulist 2012 kuni 18. veebruarini 2015 oli ta Moldova siseminister. Aastatel 2016–2022 töötas ta mitmetes rahvusvahelistes organisatsioonides konsultandina andmeanalüüsi alal. Alates 7. veebruarist 2022 oli ta Moldova Vabariigi presidendi nõunik kaitse ja riikliku julgeoleku alal, Moldova Vabariigi Julgeolekunõukogu sekretär.
10. veebruaril 2023 esitas Moldova president Maia Sandu ta Moldova peaministrikandidaadiks. 16. veebruaril 2023 kinnitas Moldova parlament Rechani peaministriks ja tema pakutud valitsuse koosseisus.
Isiklikku
Ta on abielus, tal on kaks last. Ta on õigeusklik.
Tsiboorium (anum)
pisi|Tsiboorium armulaualeiva hoidmiseks Tsiboorium on liturgiline kunstipäraselt kujundatud, kõrge, kaanega karikas pühitsetud hostia ehk armulaualeiva hoidmiseks. Sarnaneb tabernaakliga.
Katherine Hayles
Nancy Katherine Hayles (sündinud 16. detsembril 1943) on kirjandusteadlane.
Ta esindab posthumanistlikku suunda kirjandusteaduses.
Ta töötab Duke'i Ülikoolis.
Pfafflar
Pfaffler asub Lechi kõrvalorus. Maantee viib Pfafflerist üle Hahntennjochi Imsti Inni ülemises orus.
pisi|tühi|Pfafflar
Lombardlased esimeses ristisõjas
"Lombardi alla prima crociata, I" (ka "I Lombardi alla prima crociata" ja "I Lombardi"; "Lombardlased esimeses ristisõjas") on Giuseppe Verdi neljas ooper (dramma lirico) neljas vaatuses Temistocle Solera libretole Tommaso Grossi eepilise poeemi "I Lombardi alla prima crociata" (1826) järgi.
Verdi pühendas partituuri Parma Habsburgide hertsoginnale Maria Luigiale, kes suri paar nädalat pärast esietendust. Esiettekanne toimus 11. veebruaril 1843 Milano Teatro alla Scalas ja oli tohutult menukas.
Saamislugu
1843. aastal oli iga teema, kus itaallasi näidati võitlemas mistahes ühise vaenlase vastu, suur probleem ja ärritas Austria-meelset tsensorit. Kuid "I Lombardi" puhul ei näinud probleemi tsensor, vaid hoopis kirik. Milano peapiiskopi kõrvu olid kostunud kuuldused, et Verdi uus oopus sisaldab katoliiklikke spetsiifilisi rituaalielemente. Verdi keeldus muusikas muudatusi tegemast. Piiskopid kaebasid tsensorile, kuid nende juht ei hakanud kaebust arutama, kuid käskis moe pärast teha väga väikeseid muudatusi. Milano kohalikud võimud aga nõudsid, et libreto muudetakse poliitiliselt korrektsemaks, et see ei õhutaks rahvast otseselt mässule. Solera tegi mõningaid korrektiive tekstides.
Verdi oli sel ajal juba "Nabucco" suure menu tõttu rahva hulgas sedavõrd populaarne, et uue ooperi esiettekannet oodati suure põnevusega. Rahvas tuli esietenduse päeva eel öösel kell kolm toidukorvidega ooperimaja ukse taha ootama, et saada osa maestro uuest oopusest, mis tähendas itaallastele väga palju. Teos kujutab endast tüüpilist näidet Verdi varase loominguperioodi jõulisest stiilist. Sageli on "I Lombardit" võrreldud "Nabuccoga". Paralleele on tõmmatud mõlema ooperi suurepäraste patriootlike kooride „Va pensiero” ("Nabucco") ja „O Signore, dal tetto natio” ("I Lombardi") vahel.
Pariisi lavastuse jaoks töötas Verdi teose ümber prantsusepäraseks suureks ooperiks (grand opéra), kus pidi olema ka pooletunnine balletistseen. Lisaks tulid mitmed muusikanumbrid. Muudetud versiooni esmaettekanne Pariisi Opera Salle Le Peletier's pealkirjaga "Jérusalem" toimus 26. novembril 1847. See versioon tõlgiti itaalia keelde ja esitati 1850/1851 hooajal Milano La Scalas pealkirjaga "Gerusalemme".
La Scala võttis noore helilooja teose taas repertuaari 1844/1845 hooaja avamiseks. Pärast seda levis "I Lombardi alla prima crociata" kiiresti Itaalias ja mujal Euroopas. Itaalias võeti teos järgmise paari aasta jooksul mängukavva Veneetsias, Luccas, Firenzes, Triestes, Torinos, Bolognas, Palermos, Maceratas ja Mantovas. Mujal Euroopas esitati Odessas, Barcelonas, Bukarestis, Berliinis, Londonis ja Peterburis ning 1847. aastal New Yorgi Palmo ooperimajas. Pärast 1861. aastat hakkas publiku huvi selle teose vastu vaibuma.
20. sajandil ja hiljem on teost esitatud regulaarselt, kuid mitte nii sageli kui "Nabuccot". 1930. aastal oli "I Lombardi" pärast pikka vaheaega Milano La Scala sügishooaja avalavastus. USA-s on esitatud kontsertettekandena New Yorgis (1972) ja lavastatud San Diegos (1979), New Yorgis (1982, 1994) ja Sarasotas (2011). Olnud mängukavas Londonis (1976), Bergamos (2001), Parmas (2009), Hamburgis (2013) ja Veneetsias (2022). Eestis pole seda ooperit teatrilaval ega kontsertettekandes esitatud.
Rollide esmaesitajad
Esietendust dirigeeris Eugenio Cavallini.
Süžee
Tegevus toimub aastatel 1096–1997 Milanos, Antiochi ümbruses ja Jeruusalemma lähistel Palestiinas.
Lord Folco pojad Pagano ja Arvino on ära leppinud, olles varem tülitsenud, kumb saab kaasaks Viclinda. Vicilinda on nüüd Arvino naine. Kord oma venda tappa ähvardanud Pagano on pagendusest naasnud. Sant'Ambrogio kiriku ette koguneb rahvamass. Viclinda ja Arvino tütar Giselda kutsutakse leppimise juurde tunnistajaks. Kuulutatakse välja ristisõda Pühale Maale ja Arvino peab vägesid juhtima. Pagano ihkab endiselt Viclindat. Nunnad on nõus aitama Paganol Viclindat endale saada.
Viclinda ja Giselda on mures Pagano pärast. Giselda palvetab. Pagano koos kaaslastega tungib Arvino paleesse. Pagano tungib Arvino kambrisse ja ilmub sealt välja verise mõõgaga. Ta on veendunud, et tappis Arvino. Arvino ilmub kirikuväljakule. Pagano saab teada, et ta on pimedas kambris tapnud oma isa. Rahvahulk nõuab Pagano surma, kuid Giselda protesteerib uue verevalamise vastu. Pagano saadetakse taas pagulusse Pühale Maale.
Moslemite türann Acciano ja tema kaaslased kavandavad jätkuvat vastupanu rüüstatavatele ristisõdijatele. Nad on saanud kätte Giselda, keda hoitakse Acciano haaremis vangis. Sofia, Acciano lemmiknaine on tegelikult kristlane ja tal on poeg Oronte. Oronte on armunud vangistatud Giseldasse. Sofia loodab kasutada Giseldat vahendina, et ka poeg kristlusse pöörata.
Pirro külastab erakut tema koopas ja küsib, kuidas ta saaks oma minevikupatud andeks. Pirro on nüüd Acciano usaldusisik ja kontrollib Antiochi väravaid. Erak annab Pirrole nõu, et ta saab andestuse, kui avab väravad lähenevatele ristisõdijatele. Koopasse tulevad ristisõdijad Arvino juhtimisel. Nad saavad teada, et Acciano on Arvino tütre vangi võtnud.
Ristisõdijad tungivad Antiochi. Acciano ja Oronte tapetakse. Sofia saab teada, et Arvino on tema mehe ja poja mõrvar. Giselda teatab, et see ristisõda ei olnud Jumala tahe. Arvino tõmbab mõõga välja ja ähvardab neiut jumalateotuse pärast tappa, kuid Sofia ei lase sellel toimuda. Ilmub Oronte, kes sai Arvino mõõgast vaid haavata. Giselda ja Oronte otsustavad koos põgeneda. Kuid haavatud Oronte sureb Giselda kätel.
Janused ristisõdijad ja palverändurid on kõrbes meeleheitel, et Jumal on nad hüljanud. Giselda avastab veeallika. Arvino oma ristisõdijatele oma kindlustunnet, et nad vallutavad nüüd Jeruusalemma. Selgub, et haavatud erak on maskeerunud Pagano, Ta kahetseb surmahetkel Arvinole pattu, et tappis mõlema isa. Pagano palub andestust. Arvino embab venda ja annab koos Giseldaga talle andeks.
Abrantes
pisi|Abrantesi panoraamvaade pisi|[[Abrantesi vapp, praegu valla vapp]] pisi|[[Abrantesi linnus]] Abrantes on linn Portugalis Santarémi ringkonnas, Abrantesi valla keskus.
Linn asub Tejo jõe paremkaldal 100 m kõrgusel künkal, mis kõrgub üle oru, mis ulatub Gavião valla Belveri kihelkonnast Constância vallani.
Nimi Abrantes tuleb ladina nimest Aurantes, mille juur on seotud sõnaga aurum 'kuld'. Seda seostatakse kullaleidudega Tejo jõest.
pisi|Vanalinna tänavad Arvatakse, et asulal on keltibeeri päritolu. Kuningas Afonso I vallutas 1148 rekonkista käigus mauride riigi asula Abrantesi ja Abrantesi linnuse mauridelt. Aastal 1173 kinkis Afonso I linnuse Santiago da Espada ordule. Kuningas Dinis laskis kindlust renoveerida ja selle uue torni ehitama. Aastal 1385 kohtusid Abrantesis enne Aljubarrota lahingut Nuno Álvares Pereira ja João I väed. Aastal 1471 sai Lopo de Almeida Abrantesi krahvi tiitli. Restauratsioonisõja ajal tunnistas Abrantes 1641 ühena esimestest linnadest Lissaboni järel João IV Portugali uue kuningana. Aastal 1771 laskis peaminister Sebastião José de Carvalho e Mello, Pombali markii Abrantesisse mooruspuid istutada ning käskis seal siidi valmistada. Aastal 1789 sai Abrantesist ka garnisonilinn. Aastal 1807 vallutas Abrantesi Prantsuse kindral Jean-Andoche Junot, kes sai Napoleon I-lt Abrantesi hertsogi tiitli. Hiljem asusid seal Briti ja Portugali väeosad, mis teisel ja kolmandal korral linna ära vallutada ei lasknud.
Aastal 1862 sai Abrantes raudteeühenduse (Linha do Leste), 1891 valmis Beira Baixa raudteelõik (Linha da Beira Baixa). Aastal 1870 valmis Abrantesi maanteesild, 1889 Abrantesi raudteesild. Aastal 1909 varustati kogu Abrantes elektriga.
Pärast raudteeühenduse saamist vähenes Abrantesi tähtsus jõesadamana, sest kaubandus ja käsitöö läksid linnast välja. Ka sõjaväe kohalolek vähenes. Praegu on linnas ainult sümboolne garnison ja Portugali Relvajõudide väljaõppeasutused.
Abrantes kuulus Ribatejo provintsi. Aastal 1179 sai Afonso I-lt omavalitsuse (foral) selle eest, et Abrantes osutas vastupanu Marokost tulnud piirajatele eesotsas Abem Jacobiga, kes pidid raskeid kaotusi kandes taganema. Aastal 1217 kinnitas Afonso II omavalitsust. Aastal 1510 uuendas omavalitsust Manuel I. João IV andis linnale tiitli notável vila de Abrantes ('eriline väikelinn Abrantes') ning eraldas selle Tomari vallast omaette vallaks. Abrantes sai linna (cidade) staatuse 1916. Linna ala kuulub 2013. aastast kahte kihelkonda: Abrantes (São Vicente e São João) e Alferrarede ja São Miguel do Rio Torto e Rossio ao Sul do Tejo. Enne seda kuulus linna põhjaosa São Vicente kihelkonda ja lõunaosa São João kihelkonda.
pisi|[[Ruy Roque Gameiro. Aastatel 1914–1918 isamaa eest langenute mälestusmärk. 1930]] Tähtsamad mälestised on Abrantesi linnus ja Abrantesi São Vicente kirik.
Avenüü
pisi|[[Avenue de Friedland (Pariis Prantsusmaa)]] Avenüü (harvem, eelkõige Venemaa kontekstis ka prospekt) on lai sirge tänav, mis on tihti ka puudega palistatud (puiestee).
Ristplaneeringuga linnades nimetatakse vahel ühes suunas kulgevaid tänavaid tänavateks ja nendega ristuvaid tänavaid avenüüdeks. Nii kulgevad New Yorgis Manhattani linnajaos avenüüd edelast kirdesse, tänavad aga loode- ja kagussuunaliselt.
Andres Kaljuste
pisi|Andres Kaljuste 2022. aasta [[Arvamusfestivalil]] Andres Kaljuste (sündinud 16. märtsil 1982) on eesti dirigent, viiuldaja ja vioolamängija.
Andres Kaljuste on õppinud viiulit Tallinna Muusikakeskkoolis Aino Riikjärve viiuliklassis. Järgnesid õpingud Eesti Muusika- ja Teatriakadeemias, Stockholmi Kuninglik Muusikakõrgkoolis ja Berliinis Hanns Eisleri Muusikakõrgkoolis. Tema juhendajateks olid Urmas Vulp, Nina Balabina, Oleg Balabine ja professor Ulf Wallin.
Andres Kaljuste on alates 1. märtsist 2022 Tallinna Muusika- ja Balletikooli klassikalise muusika loovjuht.
Isiklikku
Andres Kaljuste isa on dirigent ja koorijuht Tõnu Kaljuste, ema on näitleja Ülle Kaljuste.
Cernavodă
Cernavodă (bulgaaria keeles Черна вода, türgi keeles Boğazköy) on linn Rumeenias Põhja-Dobrudžas Constanța maakonnas. Cernavodă asub kohas, kus Doonaust algab Doonau-Musta mere kanal.
Linnas asub Cernavodă tuumaelektrijaam, mis toodab umbes 18% Rumeenia elektrienergiast.
2011. aasta rahvaloenduse andmetel oli Cernavodă elanikest rumeenlasi 87,58%, türklasi 2,7%, mustlasi 2,23% ja teistest rahvustest inimesi 0,96%. Rahvus oli teadmata 6,51%-l elanikest.
Lauritsapäev
Lauritsapäev on 10. augustil ja kirikukalendris on see Püha Laurentiuse mälestuspäev.
Eesti rahvakalendris oli selle päevaga seotud tuletegemise tabud. Põhja-Eestis tähistas see päev ka kiikumisaja lõppu. Lõuna-Eestis oli lauritsapäev sokutapmise päev, samuti alustati sel päeval rukkikülvi.
Fieberbrunn
Fieberbrunn on vald (Gemeinde) Austrias Tirooli liidumaal Kitzbüheli ringkonnas. Vald asub 780 m kõrgusel merepinnast. Valla pindala on 76,29 km², 1. jaanuaril 2016 elas seal 4330 inimest. Vald paikneb Kitzbüheli Alpides. Fieberbrunn on kõige rahvarikkam vald Pillerseetalis.
Legendi järgi said purskkaev kiriku juures ja hiljem ka linn nime Fieberbrunn ('palavikupurskkaev'), kui Tirooli krahvinna Margarete paranes palavikust pärast sellest joomist. Varem oli linna nimeks Pramau.
Fieberbrunn on talispordikeskus ja rahvusvaheliste lumelauasõidu sündmuste (nagu Lords of the Boards) läbiviimiskoht, samuti matka- ja alpinismikeskus suviti.
Läheduses on Roseneggi loss. Suplusjärv Lauchsee on oluline suveturismile.
Will Sasso
William Sasso (sündinud 24. mail 1975 Ladneris Briti Columbia provintsis) on Kanada näitleja.
Pääsukese tänav (täpsustus)
Pääsukese tänav on tänava nimi järgmistes Eesti asulates:
Renat Hon
Renat Hon (vene keeles Ренат Иванович Хон; sündinud 6. augustil 1986) on Sahha balletitantsija ja pedagoog, Sahha teeneline kunstnik.
Jõgi-nahksamblik
Jõgi-nahksamblik  (Dermatocarpon luridum) on samblikuliik.
Renat Hon
Ta lõpetas 2004. aastal Jakutski koreograafiakooli ja asus balletisolistina tööle Sivtsev-Omollooni nimelisse riiklikku ooperi- ja balletiteatrisse.
Jõgi-nahksamblik
Samblik kasvab ka Eestis.
Renat Hon
2015. aastast on Renat Hon ühtlasi Aksenija ja Natalja Posselskaja nimelise Jakutski Koreograafia Kolledži õppejõud, esimese kursuse klassikalise balleti pedagoog
Isiklikku
Tema vend Rustam Hon on estraadilaulja.
Pflach
Pflach on vald (Gemeinde) Austrias Tirooli liidumaal Reutte ringkonnas. Vald asub 840 m kõrgusel merepinnast. Valla pindala on 13,84 km², 1. jaanuaril 2016 elas seal 1355 inimest. See asub 3 km Reutte kesklinnast põhjas ja 2,5 km Saksamaa piirist lõunas.